dachmael wilen toebehoiren jacoppe van geldenaken alle jae ome
twe mudde lovensch corens en twe halster der mate voirscr alle
jae tvoirs core te betalen te sinte andriesmisse apostels en vijftich mudde
lovensch alle jae den voirs tmijn dueren op zijne cost en last int
voirs cloester inden spijcker van heylestem te leveren en dander int
voirs hof van stocqnoyt te leveren en telke tmijne alse vervolghde
schout Item es voirweerde dat die voirs wynne alle jae den voirs
tmijn dueren den at van heylescem geve sal zesse pont goets g
cruyts te weten twee pont goets peexers twee pont goets gyngebeers
en twee pont goets caneels Item sal die voirs wyn alle tstroe
vanden voirs lande en thienden comen vuere en bringen int voirs
hof en dat te meste maken en dat mest vuere op de lande vanden
voirs hove tslans meesten pfijte en nerghens elders noch op egheene
ande lande Item sal de voirs wynne int voirs hof tzijne uutgaene
vanden voirs tmijne late hondert hope stroes ongeedt Item en sal
der voirs wynne egheen recht inde wouwers vivers oft watere hebbe
den voirs hove van stocquoyt toebehoiren Item sal de voirs wynne
alle de huysinge vande voirscr hove alle jae en van jae te jae houde
wel en loffelic van wande en dake uutgeschtiden van sceversteenen
en van nuwer tymeringen en die wel en loffelic laten in zijne afschede
wel gedect gevorst en geplect Item sal de voirscr wynne op zijne
cost en last op die voirs huysinge vande hove alle jae doen verdecken
den voirs tmijn dueren thien hondert goeder walmen in nuwe dake
daer alder best te doen sijn sal met disposicien des arts voirscr en
daer af soe sal die voirs abt latten nagelen en dachuere betalen en
de wyn den montcost Ende wart dat sake datme d yet stopte vorste
oft decte aen de steversteene dake d toe sal de wynne den montcost
gheve Item sal de voirs wynne alle de voirs beempde en lande
vande voirs hove wel beeghen en loflic maken en houde grichte
luken en bevreden alle jae zijne tmijn dueren en alsoe laten in zijne
uutgane Item sal de voirs wyn die willeghen van drie jaen moige
doen truncken en de voirs goede d mede bevreden en die vlieten
soe sal hij houden en wel veeghen alle jae en van jae te jae alsoe dat
hn wel en loffelic zijne loep mach hebben Item sal die voirs
wynne alle jae zijne tmijn dueren planten twee hondert goeder
getuygelijcker poeten te gewoenlijcken tijde op die voirscr goede
des voirscr hofs en die wel en loffelic hoeden bedoerne ende
beware op zijne last Te weten vive en twintich abeelen poete
en hondert en vive en zevetich soe wielien soe popeleren poete
en henrick en sal zijne tmijn dueren egheen opgaende hout moige
doen hoeden in gheender manien Item wart dat sake dat daer
enige boeme verdroechden die sal die voirs wynne moigen doen
af afhouden aen die voirg goede staende en voe elken verdroechde
boem weder setten en planten twee poeten vanden gelijcken aerde
sonder afslach vanden twee hondert voirscr poeten en die oic
wel bevreden en verwaren gelijc voirscr es vanden anden Item